
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 



ΤΕΥΧΟΣ ΤΕΤΑΡΤΟ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 5385 

Χαρακτηρισμός ως διατηρητέων πεντακοσίων ενενήντα 

τριών (593) κτιρίων που βρίσκονται στην πόλη της Ξάν¬ 
θης. 

Ο ΥΠΟΥΡΓΟΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α) Του Ν. 1577/1985 (ΦΕΚ 210 Α') «Γενικός Οικοδομι¬ 
κός Κανονισμός» και ειδικότερα των άρθρων 3 και 4 αυ¬ 
τού, όπως τροποποιήθηκε μεταγενέστερα (άρθρο 1 Ν. 
1772/1988 ΦΕΚ 91 Α’). 

β) Των Π.Δ, 358/86 (ΦΕΚ 158 Α'), 92/87 (ΦΕΚ 51 Α') 
και 492/1988 (ΦΕΚ 224 Α'), για τις αρμοδιότητες και τον 
Οργανισμό του Υπουργείου Βόρειας Ελλάδας, αντί¬ 
στοιχα. 

2. Την απόφαση Υ 704/19.8.88 (ΕΚ 575 Β') του Πρω¬ 
θυπουργού, για τη μετονομασία του Υπουργείου Βόρειας 
Ελλάδας σε Υπουργείο Μακεδονίας - Θράκης. 

3. Την από 10.4.1995 αιτιολογική έκθεση της Διεύθυν¬ 
σης Πολιτισμού του Υπουργείου Μακεδονίας - Θράκης. 

4. Τις υποβληθείσες δεκαπέντε (15) ενστάσεις, απο¬ 
φασίζουμε: 

1. Χαρακτηρίζουμε ως διατηρητέα τα παρακάτω πεντα¬ 
κόσια ενενήντα τρία (593) κτίρια που βρίσκονται στην 
πόλη της Ξάνθης όπως φαίνεται στο τοπογραφικό διά¬ 
γραμμα σε κλίμακα 1:1500 που θεωρήθηκε από τη Δ/νση 
Πολιτισμού του ΥΜΑΘ και που σε σμίκρυνση αντίτυπό του 
δημοσιεύεται με την απόφασή αυτή, γιατί τα κτίρια αυτά 
αποτελούν δείγματα παραδοσιακής λαϊκής αρχιτεκτονι¬ 
κής. Πρόκειται για αξιόλογα κτίρια με ιδιαίτερα αρχιτεκτο¬ 
νικά και μορφολογικά χαρακτηριστικά. 

2. Τα κτίρια σύμφωνα με τον βαθμό διατήρησης χωρίζο¬ 
νται σε τρείς (3) κατηγορίες. 

Κατηγορία Α. (συνολική προστασία): Τα αξιόλογα κτίρια 
Α' κατηγορίας προστατεύονται συνολικά με τον Α' βαθμό 
προστασίας, που προβλέπει διατήρηση και αποκατάσταση 
της αρχικής μορφής και δομής τους. Σ' αυτά δεν επιτρέ¬ 
πονται αλλοιώσεις των όψεων και του εσωτερικού ούτε και 
κατατμήσεις. Τυχόν απαραίτητες επεμβάσεις για εξασφά¬ 
λιση χώρων υγιεινής κ.λπ. θα πρέπει να περιορίζονται σε 
δευτερεύοντες χώρους και να μην θίγουν ουσιαστικά την 
τυπολογία και τα αξιόλογα άλλα στοιχεία του κτιρίου (διά¬ 
κοσμο κ.λπ.). Κατά την αποκατάσταση τυχόν αλλοιώσεων 
των όψεων επιβάλλεται η απομάκρυνση των αρνητικών 
προσθηκών. Αν βρίσκονται σε κακή κατάσταση επιβάλλε¬ 
ται η συστηματική τους αποκατάσταση. 

Κατηγορία Β. (προστασία κελύφους και όψεων): Στα 

κτίρια Β' κατηγορίας δεν επιτρέπονται αλλοιώσεις στις 
όψεις τους, κατά την αποκατάσταση των τυχόν υπαρχό¬ 
ντων αλλοιώσεων αφαιρούνται αρνητικές προσθήκες. Τυ¬ 
χόν απαραίτητες επεμβάσεις για βελτίωση συνθηκών δια¬ 
βίωσης είναι επιτρεπτές στο εσωτερικό ή σε αφανείς προ¬ 
σθήκες. Αν βρίσκονται σε κακή κατάσταση επιβάλλεται η 
συστηματική αποκατάστασή τους. 

Κατηγορία Γ. (μερική προστασία όψεων και κελύφους). 
Στα κτίρια Γ' κατηγορίας επιτρέπονται αλλοιώσεις στα 
ορατά στους δρόμους μέτωπα των όψεων. Επιβάλλονται 
αποκαταστάσεις τυχόν αλλοιώσεων και απομάκρυνση αρ¬ 
νητικών στοιχείων. 

Επιτρέπονται επεκτάσεις και προσθήκη ύστερα από την 
σύμφωνη γνώμη της ΕΠΑΕ και έγκριση του Υ.ΜΑ.Θ. Αν τα 
κτίρια είναι σε κακή κατάσταση επιτρέπονται, όπου είναι 
αναγκαίο, και συμβατικές ανακατασκευές σε μικρότερη ή 
μεγαλύτερη έκταση με την προϋπόθεση ότι θα επαναλαμ¬ 
βάνουν την αρχική μορφή. 

3. Επιτρέπεται ο εκσυγχρονισμός των εγκαταστάσεων, 
η στατική ενίσχυση των κτιρίων, εφόσον δεν αλλοιώνεται ο 
γενικός αρχιτεκτονικός χαρακτήρας των. 

4. Απαγορεύεται η τοποθέτηση, κάθε είδους επιγρα¬ 
φών και διαφημίσεων, δορυφορικών κεραιών, ηλιακών 
θερμοσιφώνων κ.λπ. σε οποιαδήποτε θέση των κτιρίων. 
Επιτρέπεται μόνο η τοποθέτηση επιγραφών μικρών δια¬ 
στάσεων στην Ελληνική γλώσσα, που να πληροφορούν για 
τη ΧΡήση των χώρων του κτιρίου. 

5. Για οποιαδήποτε επέμβαση στο εσωτερικό και εξω¬ 
τερικά των διατηρητέων κτιρίων, όπως και για την τοποθέ¬ 
τηση επιγραφών, απαιτείται η έγκριση της Επιτροπής Πο- 
λεοδομικού και Αρχιτεκτονικού Ελέγχου (ΕΠΑΕ) και του 
ΥΜΑΘ. 

6. Κατά της αποφάσεως αυτής μπορεί να ασκηθείτε έν¬ 
δικο μέσο της αιτήσεως ακυρώσεως ενώπιον του Συμβου¬ 
λίου της Επικρατείας, εντός προθεσμίας εξήντα (60) ημε¬ 
ρών, αρχομένης από της επομένης της δημοσίευσής της 
στην εφημερίδα της Κυβερνήσεως, σύμφωνα με τις δια¬ 
τάξεις του άρθρου 46 του Ν.Δ. 170/1973 (ΦΕΚ 229 Α), 
όπως αυτό αντικαταστάθηκε από το άρθρο 28 του Ν. 702/ 
1977 (ΦΕΚ 268 Α). 

7. Η ισχύς της απόφασης αυτής αρχίζει απά τη δημο¬ 
σίευσή της στην Εφημερίδα της Κυβερνήσεως. 

8. Κάλυψη δαπάνης: από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού προϋ¬ 
πολογισμού ή του προϋπολογισμού του Δήμου Ξάνθης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 24 Νοεμβρίου 1995 

0 ΥΠΟΥΡΓΟΣ 

ΚΩΝ/ΝΟΣ ΤΡΙΑΡΙΔΗΣ 

